

Številka:

Datum:

**Najava objave javnega razpisa**

Ministrstvo za delo, družino, socialne zadeve in enake možnosti bo predvidoma konec marca 2020 objavilo Javni razpis za sofinanciranje vlaganj v infrastrukturo namenjeno izvajanju dnevnih oblik varstva/začasnih namestitev za starejše.

**1. Predmet javnega razpisa**

Predmet javnega razpisa je sofinanciranje projektov za gradnjo ali pridobitev objektov oz. objektov z zemljiščem za namen vzpostavitve enot za zagotavljanje dnevnih oblik varstva in/ali za zagotavljanje začasnih namestitev, za osebe starejše od 65 let.

**2. Prijavitelji**

Na javnem razpisu bo lahko kandidiral prijavitelj, ki je pravna oseba s sedežem v Republiki Sloveniji, ustanovljena s strani Republike Slovenije, kot Javni socialnovarstveni zavod vsaj eno leto dni pred datumom, določenim za oddajo vlog na javni razpis in na podlagi določb 50. člena Zakona o socialnem varstvu (Ur. l. RS), v skladu s standardno klasifikacijo dejavnosti opravlja dejavnost nastanitvenih ustanov za oskrbo starejših in invalidnih oseb (SKD-87.300) ter že izvaja storitve institucionalnega varstva za osebe starejše od 65 let.

**3. Namen in cilj javnega razpisa**

Predvideva se sofinanciranje 30 projektov in sicer predvidoma 17 projektov v kohezijski regiji Vzhodna Slovenija (v nadaljevanju: KRVS) in predvidoma 13 projektov v kohezijski regiji Zahodna Slovenija (v nadaljevanju: KRZS).

V skladu s terminskim načrtom operacije bodo pri merilih za ocenjevanje bolje ocenjeni projekti, s pridobljenim pravnomočnim gradbenim dovoljenjem za investicijo, ki je predmet vloge.

**4. Skupna razpoložljiva višina sredstev**

Skupna višina razpoložljivih (nepovratnih) namenskih sredstev javnega razpisa za obdobje od 2020 do 2022 bo znašala 21.521.500,00 EUR (od tega 17.217.200,00 EUR (80%) sredstev EU in 4.304.300 EUR (20%) nacionalni prispevek iz državnega proračuna), od tega bo 12.052.040,00 EUR namenjenih za sofinanciranje projektov v KRVS in 9.469.460,00 EUR za sofinanciranje projektov v KRZS.

Upravičeni stroški po tem javnem razpisu bodo predvidoma naslednji:

1. investicije v opredmetena osnovna sredstva: nakup in gradnja nepremičnin, nakup zemljišč z objektom, napeljave, stroji, oprema, pohištvo;
2. stroški plač in povračil stroškov v zvezi z delom;
3. stroški storitev zunanjih izvajalcev;
4. davek na dodano vrednost (DDV) v skladu z Navodili posredniškega organa MDDSZ upravičencem o izvajanju operacij in upravičenih stroških v okviru OP za izvajanje EKP 2014–2020.

Ministrstvo bo predvidoma sofinanciralo le upravičene stroške, ki bodo pri prijavitelju nastali v obdobju od objave javnega razpisa v Uradnem listu do konca izvajanja sofinanciranih aktivnosti projekta.

**6. Dodatne informacije**

Več informacij bo objavljenih z objavo javnega razpisa na spletni strani GOV., pod zbirko javnih objav Ministrstva za delo, družino, socialne zadeve in enake možnosti (https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/javne-objave/).

mag. Ksenija Klampfer

 ministrica